**Zápis z ustanovujúcej schôdze**

**dňa 17.10.2015 v Nitre v reštaurácii U Krba**

Prítomní: podľa prezenčnej listiny

Prítomných na stretnutí privítala Ing. Katarína Bílá.

Oboznámila s výsledkom referenda o odčlenení chovateľov a majiteľov plemien Bearded collie a Bobtail od Bobtail, Bearded & Border collie klubu, ktoré malo za výsledok 100% súhlas s odčlenením.

Toto stretnutie je za účelom založenia nového občianskeho združenia s názvom Bobtail & Bearded collie klub (BBCK), ktorého cieľom by bolo združovať chovateľov, majiteľov a priateľov týchto plemien za účelom čistokrvného chovu a propagovania v širokej verejnosti.

Prítomní mali možnosť vopred si naštudovať návrhy Stanov, Chovateľského poriadku a Disciplinárneho poriadku. Pripomienky boli zapracované.

Prítomní schválili znenie Stanov klubu. Materiál tvorí prílohu zápisu.

Prítomní schválili znenie Chovateľského poriadku. Materiál tvorí prílohu zápisu.

Prítomní schválili znenie Disciplinárneho poriadku. Materiál tvorí prílohu zápisu.

Prítomní sa dohodli na začlenení klubu pod Slovenský poľovnícky zväz.

Prítomní sa dohodli na zložení budúceho výboru klubu nasledovne:

Ing. Katarína Bílá – predsedkyňa

Eleonóra Jamborová – podpredsedkyňa

Monika Pilná – tajomníčka

Zloženie budúcej disciplinárnej komisie schválili prítomní nasledovne:

Ľuboš Jambor, Erika Bencsiková, Blanka Pásztó

Za budúceho kontrolóra klubu bola schválená pani Magdaléna Fürstová.

Za budúceho poradcu chovu pre plemená Bearded collie a Bobtail bola zvolená Ing. Katarína Bílá.

Všetci sa ujmú svojich funkcií po zaregistrovaní občianskeho združenia Bobtail & Bearded collie klub na MV SR.

Za zástupcu klubu v pléne KR SZ bola jednohlasne zvolená Ing. Katarína Bilá.

Na členskej schôdzi Bobtail, Bearded & Border collie klubu dňa 21.11.2015 v Pezinku budú záujmy budúceho Bobtail & Bearded collie klubu a podmienky finančného rozdelenia zastupovať členky budúceho výboru: Ing. Katarína Bílá, Eleonóra Jamborová a Monika Pilná.

Požiadavka členov – chovateľov a majiteľov plemien je min. 50% podiel na finančnej hotovosti BBBCK.

Tento návrh prítomní schválili.

Ing. Bílá predložila viacero návrhov klubového loga. Schválený návrh tvorí prílohu zápisu.

Logo sa začne používať po zaregistrovaní občianskeho združenia Bobtail & Bearded collie klub na MV SR.

Pani Pilná odprezentovala vypracovaný návrh klubovej stránky. Prítomní schválili dizajn a obsah.

Stránka bude verejne publikovaná po zaregistrovaní občianskeho združenia Bobtail & Bearded collie klub na MV SR.

Pani Pilná predložila vzory budúcich klubových tlačív – Prihláška za člena klubu, Žiadosť o uchovnenie, Žiadosť o vystavenie odporúčania na párenie, Potvrdenie o RTG vyšetrení DBK a DLK. Návrhy tlačív prítomní schválili. Materiál tvorí prílohu zápisu.

Tlačivá sa začnú používať po zaregistrovaní občianskeho združenia Bobtail & Bearded collie klub na MV SR.

Návrh cenníka poplatkov predložený Ing. Bílou bol schválený. Materiál tvorí prílohu zápisu.

Cenník nadobudne platnosť po zaregistrovaní občianskeho združenia Bobtail & Bearded collie klub na MV SR.

Ing. Bílá predložila návrhy na poriadky budúcich Klubových šampionátov. Navrhla aj poriadok na nový titul Klubový Elite šampión. Pani Pásztó navrhla ďalší klubový šampionát – Klubový funny šampión. Poriadky tvoria prílohu zápisu.

Pani Pilná predložila upravenú tabuľku bodového hodnotenia na Klubové šampionáty.

Poriadky a bodové hodnotenie nadobudnú platnosť po zaregistrovaní občianskeho združenia Bobtail & Bearded collie klub na MV SR.

Ing. Bílá navrhla plán výstav budúceho klubu v roku 2016 nasledovne:

23.4.2016 – predbežne Urmince – predbežne rozhodca z UK pán Kevin Young

29.10.2016 – predbežne Urmince – predbežne rozhodca zo Švédska Johan Andersson

Návrhy prítomní schválili.

Pani Pilná navrhla vylepšenie finančnej situácie budúceho klubu prostredníctvom predaja propagačných materiálov s logom klubu. Bližšie návrhy budú realizované prostredníctvom výboru klubu.

Návrh prítomní schválili.

Ing. Bílá predniesla problém podporovania pracovnej a športovej činnosti členov budúceho klubu. Klub nebude mať dostatok prostriedkov na organizovanie skúšok v pasení ani iných športových činností. Navrhla preto sponzorovať členov klubu, ktorí úspešne absolvujú skúšku v pasení formou refundácie účastníckeho poplatku na skúškach.

Návrh prítomní schválili.

Ing. Bílá poďakovala prítomným za účasť a ukončila stretnutie.

Zapísala: Monika Pilná

Overil: Ľuboš Jambor